Entrevistes «Un periodista no pot fer informació i, alhora, publicitat»\nEntrevistes 16/11/2019 20:00\nPeriodista. Professor a la Universitat Autònoma de Barcelona. Va ser redactor fundador d’El Periódico de Catalunya i ha dirigit diverses revistes. També va promoure una televisió de barris. El seu últim llibre és La ética y los periodistas que hacen publicidad.\nQuè és això dels periodistes que fan publicitat?\nEls que veiem televisió. En coneixem un que se’ns ha fet familiar, que es diu Matías Prats. Al migdia presenta l’informatiu i mitja hora abans i mitja hora després fa publicitat de l’empresa d’assegurances Línia Directa. Amb ell també hi ha Pedro Piqueras, Olga Viza…, un munt de gent, que apareixen al llibre. Estan fent publicitat periodistes d’elit, periodistes que dirigeixen mitjans, programes, i que són referència per al públic. Són els periodistes més coneguts i, no obstant això, estan transgredint el codi ètic i la gent no ho sap. Hi ha 400 codis ètics al món, però tots tenen una base comuna: la defensa dels drets humans i, sobretot, que el periodista no pot estar involucrat en interessos econòmics. Un periodista no pot fer informació i, al mateix temps, publicitat.\nAixò que apareix ara de manera descarnada, a la vista de tots, no ve d’antic?\nDe periodistes venuts n’hi ha hagut i n’hi haurà sempre, perquè, com deia Graham Green, és inherent al factor humà. Per exemple, els bancs tenen una gran capacitat per seduir certs periodistes. Es convidava els periodistes d’Economia a un congrés a les Seychelles, que durava dos dies, amb 13 dies lliures complementaris. També era freqüent que en les presentacions de memòries s’inclogués per als periodistes un sobre amb 10.000 pessetes. Els que el rebutjaven podien rebre com a regal una moneda d’or, que en valia 50.000. Ara està prohibit rebre obsequis més enllà d’un detall de cortesia.\nQuè es pot dir respecte a la publicitat que fan alguns periodistes de béns i serveis públics?\nDoncs que es fan propagandistes. És el que passa amb Helena Garcia Melero, que també surt al meu llibre. És el mateix que els que fan publicitat. Quan Garcia Melero diu que la Generalitat t’atén a través de tal telèfon i que la Sanitat respon, és mentida. I ella ho sap. Fa de portaveu d’una publicitat institucional i li paguen. Es pot fer propaganda de Creu Roja o d’Amnistia Internacional de forma altruista. Jo en tinc al meu blog.\nI quan es fa propaganda de projectes polítics?\nAixò és clarament vendre’s, transgredir els codis ètics de tot el món, sobretot el de la UNESCO. En definitiva, tot això no s’assembla bastant a un càncer? Extirpable.\nQui són els cirurgians que poden acabar amb aquest càncer?\nLes associacions de la premsa i els col·legis de periodistes. Perquè, una vegada que s’ha reconegut que aquests periodistes han transgredit el codi, a través dels nostres estatuts interns podem sancionar-los. Ho farem. I estic segur que el meu llibre hi contribuirà. Imagina’t que un dia El País diu, a tres columnes, que Matías Prats ha estat expulsat de l’Associació de la Premsa de Madrid. Antena 3 l’hauria de fer fora.\nAquesta violació de l’ètica periodística, que tants efectes negatius pot tenir en el conjunt de la societat, no és perseguida d’ofici per la justícia ordinària?\nA la Constitució espanyola només hi ha una referència al periodisme, que diu que ha de ser respectat, ha de ser verificable i que es té dret al secret professional. Però no reconeix l’obligació de respectar el codi ètic de la UNESCO, que és el marc important per a nosaltres. Si fos així, seria llei i obligaria els periodistes a no fer publicitat. Matías Prats no pot ser condemnat, perquè tenim una professió que està autoreglamentada.\nAixò constitueix una excepció espanyola o passa alguna cosa semblant als països del nostre entorn?\nA França i a Itàlia hi ha una defensa del periodisme molt més important que aquí. A França és periodista aquell que sigui considerat així per un comitè format per jutges i professionals. Quan això passa, el Ministeri de l’Interior l’avala amb un segell al seu carnet. No estic a favor de reglamentar-ho tot, però cal dotar-se de normes d’acord amb les realitats i els problemes. Als Estats Units, al marge de la pro-Trump cadena Fox, el periodisme està fenomenal. Si el comparem amb el d’Espanya, va molt al davant. Els periodistes es carregaran Trump, com ho van fer amb Nixon. No menteixen. S’aixequen en una roda de premsa i li canten les quaranta i ell els fa callar i els insulta. Aquí ningú interpel·la.\nCom hem de jutjar tota aquesta intermediació de gabinets, relacions públiques…, entre les empreses i els mitjans de comunicació?\nTot això ho hem de torejar. No ho eliminarem. El País té una secció d’economia molt potent, en la qual poden treballar una vintena de periodistes. Però és que el BBVA té un departament de comunicació amb més de 100 persones, el Santander amb 150 i Caixabank amb 200. Cada dia aquests bancs es dediquen a inundar de papers els pobres 20 periodistes d’El País.\nQuin efecte té la radioactivitat de l’imperialisme informatiu sobre els periodistes-margarida del món?\nAquí cal preguntar-se sobre l’impacte de la notícia. ¿És més important que hi hagi tres morts a Aranda de Duero o tres a París? Depèn de si els d’Aranda són, per exemple, conseqüència d’un accident, i els de París, d’un atemptat. Juguem no només amb l’impacte, sinó també amb la fotografia que l’acompanya. A la Guerra del Golf, per fer front a l’hegemonia de les agències i els grans mitjans, hi va haver gent que va finançar periodistes perquè els expliquessin què era el que, de debò, estava passant. L’altre dia, TV3 informava del conflicte a l’Equador enmig d’una avinguda, amb micròfon…, a Buenos Aires.\nPodem dir alguna cosa sobre la criminalitat en la notícia i el seu mercat?\nAixò és l’espectacle morbós. Com qualifiquem a algú que posa diners per fer un mitjà? Busca fer diners o impactar en l’agenda pública. Hi ha diaris, com per exemple La Razón, que poden perdre diners. Per què? Perquè defensen uns determinats interessos, en aquest cas els de l’editor.\nTé bona salut l’ensenyament del periodisme?\nSí. Arriba gent fenomenal. Jo he organitzat una expedició amb alumnes a Israel i Palestina, una experiència magnífica. Aquesta gent és molt responsable i potser no trobaran feina com a corresponsals, però hi ha un ampli sector de l’economia digital que està a la nostra disposició, i l’hem d’explotar.\nAixí, internet s’assembla a la impremta, que va permetre desenvolupar formes de comunicació fins aleshores inèdites?\nEstem en la mateixa fase de creixement i experimentació. Quan s’acaba la carrera no es pot pensar només a treballar a El País, on abans eren 600 i ara són la meitat, i encara en sobren. Cal anar als nous negocis de la comunicació digital. Hi ha un gran espai d’oportunitats per a la informació local, temàtica… El que passa amb la premsa dels barris, però, és que no es professionalitza. Si en aquest àmbit hi entressin llicenciats, amb una petita ajuda inicial, segur que es produiria una millora significativa. La ràdio també té un gran futur en aquest terreny.\nEntorn de qui gravita la promoció d’aquest nou paisatge comunicacional: administracions, col·legis, associacions professionals…?\nHauríem de fer un gran pacte d’Estat amb objectius com prestigiar el diari en paper i obrir nous espais a la informació. El diari hauria de ser lectura obligada des que els nens aprenen a llegir. A internet no llegim tan bé com en paper, ho fem més ràpid.\nA què podem atribuir les no tan fluides relacions entre els mitjans i els públics?\nA la desconfiança. No és una cosa fàcil de superar. I la gent s’ha d’acostumar a seleccionar. No acceptar-ho tot i sindicar-nos a determinats continguts. Cal ensenyar a decidir. Ara tenim tanta oferta d’informació que hauran de passar potser unes quantes generacions perquè realment puguem processar-la. Internet va aparèixer a Espanya l’any 1993, i els canvis que hi ha hagut des de llavors són espectaculars.\nAixí doncs, tots som periodistes?\nHo acceptaria, això, perquè s’ha trencat el vell mecanisme de l’emissor al receptor, que pagava per la informació. Ara tot està comunicat amb tot.


El xilè Jorge Edwards rep de mans del rei Joan Carles el Premi Cervantes 1999\n12 maig 2021 22:25\nAgències | 25 abril 2000\nL'escriptor xilè Jorge Edwards va rebre ahir al migdia, de mans del rei Joan Carles, el Premi Cervantes 1999. La distinció a Edwards amb aquest prestigiós premi, el major reconeixement de les lletres hispàniques, va tenir lloc seguint la tradició anual en una solemne cerimònia celebrada al Paranimf de la Universitat d'Alcalá de Henares.\nUn cop rebut el guardó, el xilè Edwards va reconèixer que, per a ell, aquesta distinció és un «honor insigne» que va voler fer extensiu a la literatura del seu país, de la qual se sent representant, observant que és «un reconeixement que es fa a través de mi a la literatura xilena». Així mateix, Edwards aportà en la seva intervenció alguns apunts sobre la seva noció de la literatura: és «un espai mental, un corrent, un riu invisible que corre per l'interior de tots nosaltres».\nL'acte celebrat a Alcalá de Henares va ser presidit pels monarques espanyols, Joan Carles i Sofia, al costat dels quals romangué en tot moment el ministre d'Educació i Cultura de l'Executiu estatal, Mariano Rajoy. La celebració comptà, així mateix, amb l'assistència de nombroses personalitats de l'art i les lletres. Entre les cares conegudes es va poder veure l'escriptor peruà Mario Vargas Llosa i el poeta espanyol José Hierro, ambdós guardonats en edicions anteriors amb l'anomenat «Nobel de les Lletres Espanyoles», el Premi Cervantes.


La crisi al Partit Liberal podria condicionar els acords per a les comunals - FÒRUM.ad\nLa crisi al Partit Liberal podria condicionar els acords per a les comunals\nEl 31/08/19 16:55\nLa crisi al partit liberal amb la marxa de militants de pes es converteix en un element a tenir en compte per a les comunals de final d’any i pot condicionar el pacte amb demòcrates, els socis al Govern, que apuntava en algunes parròquies. No es descarta que pugui haver-hi més baixes en la formació que presideix Jordi Gallardo.\nLa gestió dels darrers temps al partit liberal, a la qual s’ha sumat l’afer del secretari d’Estat d’Economia, Salus Chato, ha deixat tocada la formació pocs mesos després d’entrar al Govern amb el pacte amb Demòcrates. A les baixes d’Amadeu Rossell i Valentí Martí s’hi afegeixen d’altres, com la de Dolors Cabot, que va ser cònsol menor de Canillo, i Isabel Orobitg, que fins al juny presidia el Comitè Parroquial d’Ordino. Des de l’entorn de la formació no es descarta que puguin arribar més renúncies. Un moment delicat que pot condicionar els intents de reeditar el pacte de Govern en les llistes de les eleccions comunals de final d’any.\nCap de les formacions s’hi ha tancat en banda i han indicat que la decisió quedarà en mans dels comitès parroquials. Això sí, la situació dels Liberals pot condicionar molt l’anàlisi dels Demòcrates. A hores d’ara, la plaça més factible perquè arribi és Andorra la Vella. Conxita Marsol optarà a la reelecció per als Demòcrates i ja ha manifestat que no veuria malament una aliança amb Liberals.\nMolta més divisió a les files taronja hi ha a Escaldes i Encamp. La crisi liberal pot convertir en majoritari un no al pacte. A Escaldes, amb l’afegit que l’excap de Govern i excònsol Toni Martí no el veuria amb bons ulls.\nA Canillo els Liberals no tenen estructura i a la Massana i Sant Julià, amb la presència de formacions de marcat caire parroquialista, l’estratègia que pugui seguir Demòcrates està per definir-se. Ciutadans Compromesos és soci de Govern i va fer que la Massana fos l’única parròquia on els taronges no tinguessin llista parroquial a les passades generals. I la solidesa d’Unió Laurediana, una Laurèdia en comú que tot i les dificultats no descarta reeditar projecte per fer llista, i la irrupció del grup Desperta Laurèdia deixen Sant Julià molt obert. A Ordino no s’ha tancat la porta a un pacte, però els liberals perden actius, com la consellera Sandra Tudó, que s’ha desvinculat de la formació. La petita treva política de l’esiu deixarà pas a l’arrencada de la feina per a les comunals. Demòcrates i Liberals tenen executiva la setmana vinent. També el PS, que des de l’oposició al Consell General aspira a tenir candidatures fortes a les comunals.\nNotícia Anterior: Dijous van començar les obres\nSegüent Notícia: La Vuelta passada per aigua?


14 hotels a Independence, Estats Units. - Booking.com - Reserva el teu hotel!\nEls millors hotels de Independence\nBusques l'escapada perfecta? Els clients han dit que Independence està molt bé.\nBusques ofertes a Independence? Consulta els preus i els allotjaments per a:\nViatges a Independence per feina?\nLlocs que ens encanten a Independence\n14 establiments a Independence\nCrowne Plaza Cleveland South-Independence Hotel de 4 estrelles Aquest allotjament ha acceptat participar al nostre programa preferent, que inclou allotjaments amb un servei i una qualitat-preu excel·lents i uns preus competitius. Per participar en el programa cal complir uns requisits específics. A més, es tenen en compte comentaris d’altres clients. Aquest allotjament ha acceptat participar al nostre programa preferent, que inclou allotjaments amb un servei i una qualitat-preu excel·lents i uns preus competitius. Per participar en el programa cal complir uns requisits específics. A més, es tenen en compte comentaris d’altres clients.\n8,0 Molt bé 400 comentaris\nHampton Inn & Suites Cleveland-Independence Hotel de 3 estrelles\nHoliday Inn Cleveland - South Independence Hotel de 3 estrelles\n7,9 Força bé 47 comentaris\nHyatt Place Cleveland Independence Hotel de 3 estrelles Aquest allotjament ha acceptat participar al nostre programa preferent, que inclou allotjaments amb un servei i una qualitat-preu excel·lents i uns preus competitius. Per participar en el programa cal complir uns requisits específics. A més, es tenen en compte comentaris d’altres clients. Aquest allotjament ha acceptat participar al nostre programa preferent, que inclou allotjaments amb un servei i una qualitat-preu excel·lents i uns preus competitius. Per participar en el programa cal complir uns requisits específics. A més, es tenen en compte comentaris d’altres clients.\nCourtyard Cleveland Independence Hotel de 3 estrelles\nComfort Inn Independence Hotel de 2 estrelles\n7,9 Força bé 109 comentaris\n"Qualitat-preu molt correcte pels preus de la zona. Estan en obres pero l'habitacio era molt gran, espaiosa i el llit molt comode"\nMostra els 14 establiments de Independence\nHotels populars a Independence\n4,7 Puntuació 79 comentaris\nA Independence i als voltants\nPut-in-Bay A 102,7 km\nSandusky A 89,3 km\nCleveland A 14,4 km\nBeachwood A 14,3 km\nMiddleburg Heights A 14,6 km\nMacedonia A 13,4 km\nBrook Park A 13,8 km\nBrooklyn A 10,2 km\nSeven Hills A 3,3 km\nBrecksville A 7 km\nWarrensville Heights A 10,5 km\nOakwood A 11,2 km\nAeroport internacional de Cleveland Hopkins (CLE) 17,7 km\nAeroport regional d'Akron-Canton (CAK) 54,8 km\nAeroport de Youngstown-Warren Regional (YNG) 82,4 km


El City marca cinc gols al Liverpool i empata amb el United en el lideratge - Regió7 :: El Diari de la Catalunya Central\nEl City marca cinc gols al Liverpool i empata amb el United en el lideratge\nSané celebra el quart gol efe/NIGEL RODDIS\nEl Manchester City de Guardiola va passar la mà per la cara al Liverpool i va imposar-se per un contudent 5-0. Amb aquests tres punts, els citizens empaten al capdavant de la classificació amb el Manchester United, que no va passar de l'empat a 2 al camp de l'Stoke. El City va ser molt superior a l'equip entrenat per Klopp i amb un doblet de Gabriel Jesus, un altre de Sané i un gol d'Agüero (màxim golejador no europeu del campionat anglès) van arrodonir una maneta enfront un Liverpool que va jugar tota la segona meita tamb un jugador menys per l'expulsió de Mané. El Manchester United de José Mourinho va ser incapaç de passar de l'empat a dos gols davant de l'Stoke. El conjunt red no va poder aprofitar els gols de Rashford i Lukaku i es va veure empatat per un conjunt local on Choupo-Moting va ser l'autor dels dos gols.\nEl vigent campió de la Premier League, el Chelsea, va guanyar per la mínima en la seva visita al camp del Leicester (1-2). Els homes de Conte van avançar-se amb un gol del davanter espanyol Morata a la primera meitat i, a la represa, Kanté va posar el 0-2. Els locals van retallar diferències a la segona part des del punt de penal, on Vardy no va perdonar, però ja no van poder empatar. El Tottenham de Pochettino no va fallar després d'un partit perfecte al camp de l'Everton (0-3). Kane, amb dues dianes, i Eriksen van ser els autors dels gols en la victòria dels spurs.\nL'Arsenal de Wenger va tornar a aconseguir una victòria a casa després d'imposar-se per un cómode 3-0 al Bournemouth. El conjunt local no va donar cap opció i al minut 6 ja guanyaven amb un gol de Welbeck. Lacazette va ampliar distàncies amb el segon gol i a la represa Welbeck tancava el marcador amb el tercer. El recent ascendit Brighton va sumar la primera victòria davant el West Brom (3-1) i el Southampton va perdre amb el Watford (0-2).


Comencem a treballar el color a segon d'ESO. La primera làmina ha consistit en reproduir la síntesi subtractiva del color. Hem utilitzat els colors primaris: cian, magenta i groc per aconseguir els secundaris: blau-violeta, verd i vermell.\nHa estat difícil escollir un treball perquè la majoria estan molt ben fets. He optat pel la Vivian, que s'estrena "penjant" el seu primer treball:


Xeraco, campió de la Supercopa de Raspall 2019 - ElDesmarque Valencia\nXeraco, campió de la Supercopa de Raspall 2019\nDomingo, 10 de febrero de 2019. 16:19\nXeraco, supercampió de raspall\nEl club de Pilota Xeraco ha guanyat per la mínima als jugadors del Club de Pilota Valenciana de Piles (30 per 25). La Supercopa de raspall ha tingut en el trinquet municipal Císcar de Piles l’escenari de luxe. El trinquet ha enregistrat una entrada de públic magnífica per presenciar el duel entre dos grans del raspall, el CPV Piles, formació local que comptava amb Waldo, 10 vegades campió del mà a mà, Punxa, campió de la Lliga de raspall en 2013, i els companys Pau Mas i Baldo. D’altra banda, els jugadors del CPV Xeraco, amb dos dels joves amb més projecció esportiva com són Vicent Sendra i Héctor Ibiza, acompanyats per Guille, tres pilotaris amb demostrada qualitat i molta solvència en el seu joc.\nDesprés de disputar 5 Supercopes de Raspall aconsegueix el seu segon títol\n« Beniparrell y Montserrat campeones de la Supercopa de galotxa en Albalat dels Sorells


Cyber Monday - JK Agency\nSigues un dels 3 afortunats\nLa teva web a meitat de preu\nCreem la teva web des de: 360 180 € +IVA\nSi Si ho has vist bé: a partir de 180 € +iva\nConfeccionem una estratègia en línia adaptada a les teves necessitats amb objectius clars\nOptimització i posicionament web en cercadors\nAnàlisi, implementació i reporting\nDisseny, enviament i reporting de campanyes\nCapturem el moment, el dissenyem i l’editem\nGestionem la teva presència a les xarxes socials: Facebook, Instagram, Twitter, Pinterest, Youtube …\nOferim suport amb accés remot senzill, ràpid i segur\nDesenvolupament i disseny a mida amb Wordpress i Woocommerce\nWEB ADAPTADA a PC, MÒBIL i TABLET\nDesenvolupem la teva pàgina web corporativa utilitzant els llenguatges de programació i les estructures d’autogestió que millor responen a les teves necessitats. Les nostres webs estan creades per ser adaptables a qualsevol tipus d’aparell: PC, Mac, Iphone, Android, etc.\nTreballem amb els principals gestors de continguts, especialment amb WordPress i Woocommerce per a les botigues online.\nLa web és la teva imatge davant del món.\nAnalitzem i confeccionem un millor posicionament de la teva web en els resultats orgànics (gratuïts) en els principals cercadors, controlant periòdicament el seu estat.\nUtilitzem els llenguatges de programació d’última generació per a transformar-lo en un disseny idoni i accessible.\nDissenyem la teva botiga per assolir uns objectius a internet i així transformar-los en generar majors beneficis.\nEns centrem en l’optimització web, el disseny i en la usabilitat.\nCreem la teva web en tots els idiomes que necessitis: Català, Castellà, Anglès, Francès, Alemany…\nL’idioma deixa de ser una barrera per a poder mostrar els teus productes o els teus serveis a tots aquells que hi poden estar interessats.\nVols donar una imatge d’empresa sèria i competent? El primer que necessites és un email o correu corporatiu.\nOblida’t de Gmails, Hotmails, Yahoos…\nAra tens l’oportunitat de tenir un correu corporatiu personalitzat.\nDOMINI I HOSTING INCLOSOS\nTreballem amb les empreses capdavanteres dedicades a l’allotjament web, per a que puguis tenir el contingut de la teva web més segur, disponible 24h al dia i 7 dies a la setmana, sense haver de patir.\nA més, en la nostra oferta t‘incloïem el nom de domini i l’allotjament de la web de forma gratuïta durant el primer any.\nTruca’ns al 622.886.335\no bé emplena el formulari\nCORRE!!! L’OFERTA ÉS APUNT D’ACABAR-SE!!!\nVal la pena. Em van crear la web molt ràpid i ha quedat OK. Amb una gran varietat de colors i estils.\nMolt content amb la feina que m’han fet. Molt atens i han sabut plasmar la meva idea a la perfecció.


Èxit de participació a les activitats de Reempresa al BizBarcelona - Canal Terrassa\nMés de 250 persones emprendedores i empresàries han assistit aquesta setmana a les activitats del Centre de Reempresa al BizBarcelona, el saló de referència del món de l’emprenedoria i l’empresa. Els passats dimarts, dimecres i dijous es van organitzar conferències sobre la compravenda de negocis i es va tractar la millora dels canals de venda i de finançament d’empreses. També han creat un teambuilding i un “espai de matchings”, que pretén posar en contacte a persones que venen un negoci amb altres que volen comprar-lo.\nReempresa és un mercat de compravenda de petites i mitjanes empreses de Catalunya. Es basa en un mecanisme professional pel qual persones reemprenedores accedeixen a la propietat d’una empresa d’altres, per a fer-la créixer sense haver de passar per la fase de crear-la. Reempresa ha organitzat un total de quatre conferències per acostar la transmissió empresarial en el món emprenedor.\nReempresa ha evitat el tancament de més de 3.300 negocis catalans des de l’any 2011. Aquests casos d’èxit han generat una inversió induïda de més de 154 milions d’euros i han permès salvaguardar més de 9.350 llocs de treball a Catalunya.


La presència de desenes de persones atura temporalment el desallotjament de ‘La Rossenda’ – BarriSants.org, portal de noticies independent\nLa presència de desenes de persones atura temporalment el desallotjament de ‘La Rossenda’\n5 setembre, 2006 barrisants Actualitat 0\nTal i com informàvem ahir, la casa okupada situada al carrer Rossend Arús anomenada “la Rossenda” tenia data de desallotjament per avui al matí. En presentar-se diferents dotacions policials a les immediacions de la casa, s’han trobat amb el carrer tallat i desenes de persones tallant el transit i fent vida al carrer. Els mobles de “la Rossenda” ocupaven la calçada, i un pis simulat al mig del carrer reemplaçava la vivenda que els agents anaven a desallotjar. Finalment els agents han optat per retirar-se, i el desallotjament encara no s’ha produït.\nEls ocupants de l’immoble i diversos veïns que els hi donen suport han decidit mantenir les convocatòries llançades en defensa de l’okupació i per una vivenda digna. Així doncs, aquest vespre a les 19h es farà un torneig del vint-i-u, a les 20h un taller de salsa, a les 21h hi haurà un sopar al carrer i finalment a les 22h es farà un passi de cinema a l’aire lliure. Finalment es dormirà al carrer en protesta per l’amenaça de desallotjament de “la Rossenda”.\nLa resistència no s’atura\nAquí fem un petit repàs a les activitats que es faran avui i durant el proper cap de setmana en protesta per l’amenaça de desallotjament que plana sobre ‘la Rossenda’, un casa preciosa situada al carrer Rossend Arús (L1, L5 Plaça de Sants) on ja porten 4 dies acampades i tallant el carrer per una vivenda digne, fent diferents activitats i actes de protesta contra l’ordre de desallotjament cautelar que pretenien realitzar dimarts passat (5/9/06) i que finalment van suspendre. Ànims! "Tirem la casa per la finestra i la montem al carrer."\nPer consultar les activitats previstes pels propers dies. cliqueu a llegeix més.\n18:00 Pastes i Te …Mmmmm\n21:00 Cabaret poètic "Nuevo amanecer del activismo folklorico"\n21:30 Guateque Bollo-Marika…no t’ho pots perdre! (fins la 1:30)\n17:30 Gimkana incívica\n21:30 Concert flamenc des de Nou Barris: Dikelas (Brutals!…no podràs parar de ballar i fer palmes, i olé!) fins les 23:30, o una mica mes tard…\n20:00 Pica Pica amb les ballarines i ballarins del Bahia.\n21:00 Concert: Tejeduo con aires argentinos …fins les 23:30 o una mica més tard….\n(Programació subjecta a camvis, però allà estarem)\n‘La Rossenda’ tira la casa per la finestra\nEls Okupes del carrer Rossend Arús


Xavi Fernández Viajes Blog»Archivo del blog » GRAN VIATGE PER ARGENTINA\n« VIAJE ARGENTINA E IGUAZU: ULTIMO DIA\nVIAJE POR PATAGONIA: MARAVILLOSO »\nGRAN VIATGE PER ARGENTINA\nHola Núria, passo a escriure quatre ratlles sobre el viatge a la Patagònia:\nDesprés de buscar durant un any i preparar-nos el somniat viatge a la Patagònia, varem contactar amb una Agència de Viatges molt especial. Per fi varem trobar uns professionals entesos en la matèria i que amb molt d’interès i entusiasme ens personalitzaren tot el viatge a les nostres necessitats i conveniències.\nParlo de Viatges Xavi Fernandez de Barcelona, i en concret de la senyoreta. NÚRIA SERRANO, que es l’especialista i qui porta el tema de Sud-Amèrica.\nAquest viatge s’ha de fer durant un període mínim de tres setmanes. El mes que varem escollir nosaltres va ser el febrer, que a sud-Amèrica és estiu.\nJa que hem d’aterrar a Buenos Aires, aprofitàrem durant un parell de dies, que ja n’hi ha prou ja que la nostra fita es la Patagònia, per visitar aquesta capital. Des d’ allí volàrem cap la capital de la Patagònia Argentina i llavors començà el plaer de sensacions i experiències tant paisatgístiques com gastronòmiques, culturals, sensorials, …etc…\nRealment visitant la més Patagònia argentina com la xilena, visitant la Tierra de Fuego, efectuant el Creuer d’expedició pels canals i fiords antàrtics, creuant transversalment tots els Andes des de Xile fins a Argentina i per acabar aquest meravellós viatge, extasiar-nos amb les Catarates de Iguazú, és una experiència indescriptible. I que mai podré oblidar.\nS’ha de tenir en compte el que l’organització del viatge cuidat fins el mínim detall per l’agència de Viatges, és peça clau d’haver gaudit tant i tant.\nEtiquetas: IGUAZU, PATAGONIA, TIERRA DE FUEGO, VIATGE ARGENTINA


rba salut i gestió: Les raons d’un conveni forçat amb calçador\nFinalment les coses van quedant prou clares\nEs poden produir danys col·laterals: el conveni franja\nDies enrere, quan les patronals van forçar un acord que possibilités l’existència d’una conveni només en l’àmbit sociosanitari del SISCAT, jo no entenia massa bé les raons que havien portat a les patronals a pressionar als seus associats per tal que acceptessin el conveni, i així ho vaig manifestar en aquest blog. Vaig explicar que les raons dels sindicats eren molt clares: salvar al cara després del fracàs del referèndum al que van sotmetre els acords, però no tenia gens clares les motivacions de les patronals. Finalment, les raons han aparegut elles soles, sense necessitat d’esperar massa temps.\nUn conveni forçat amb calçador\nFa pocs dies una patronal ha penjat a la seva pàgina web un document per tal que els hospitals d’aguts (que estan sense cap conveni) que ho vulguin, puguin “adherir-se” al conveni sociosanitari, mitjançant un document el model del qual també s’ha fet públic, que haurà de ser signat en cada hospital pels representants de l’empresa, i els representants dels treballadors. D’aquesta manera, Hospitals d’aguts, Salut Mental i Assistència Primària podran tenir un conveni al que “adherir-se” malgrat que tots aquests àmbits de l’assistència sanitària estiguin ara mateix sense conveni. En altres paraules: a través del conveni sociosanitari han volgut “salvar” a tot el SISCAT que corria el risc de perdre la uniformitat pel que fa a les condicions laborals dels seus treballadors, en funció dels diferents acords que s’haurien anat produint en els diferents centres, pactant cada un d’ells pel seu compte. Ara tenen un element de referència que són les condicions laborals establer-tes en el conveni sociosanitari.\nLa intenció és lloable; no dic pas el contrari. El que passa és que no és del tot correcta. I no ho és per què s’hi ha arribat sense explicar-ho obertament als sector sociosanitari, al que s’ha forçat a acceptar un conveni que resulta més beneficiós per aquelles empreses que tenen un volum de treballadors més ampli, en detriment d’aquelles organitzacions amb una plantilla més reduïda com és el cas de les empreses del sector sociosanitari. Per tant, per una finalitat correcta (evitar que els hospitals d’aguts quedin sense conveni amb la inseguretat jurídica que això implica) s’ha obligat als centres sociosanitaris a acceptar un conveni que no resol les retallades al sector sociosanitari que a més d’afectar a la tarifa, estan afectant també al PIA que cobreix l’equiparació salarial dels sociosanitaris a l’antiga XHUP.\nPer tant, estem en una situació d’aquelles en les que per vestir un sant molt gros, n’hem desvestit un altre de petit, però a més sense explicar-li clarament que l’anàvem a desvestir. S’ha transmès una situació d’incerteses que en qualsevol cas no és diferent de la que hauria viscut tot el SISCAT si no hi hagués hagut conveni i se’ls ha fet veure que el conveni era bo pel sector sociosanitari quan això no és cert. I aquest últim punt és greu.\nEn definitiva, els sociosanitaris en pagaran les conseqüències atès que a més de patir un descompte en la tarifa, veuran reduïda la clàusula d’equiparació salarial. I d’aquest últim fet, les patronals no l’havien avisat. Mala fe? Incompetència? Desconeixement?. Segurament de tot una mica.\nDe fet. Aquesta situació palesa per una banda les conseqüències de l’existència de més d’una patronal, i per l’altre la politització de les mateixes. Aquesta politització que les porta a erigir-se en representants de l’Administració en front dels seus associats és a la llarga negativa. Com més es polititza una organització empresarial, pitjor per ella mateixa i pels seus associats atès que les decisions que es prenen estan dirigides pel poder polític i no pel poder dels seus afiliats, i responen més als objectius dels polítics que no pas als interessos dels empresaris i això no és ètic. I si el que vols és servir a les indicacions polítiques, llavors cal deixar de cobrar quotes als associats, i passar a cobrar subvencions de l’Administració, però el que no pots fer és cobrar d’uns, i fer el que manen els altres.\nTot plegat pot produir uns “danys col·laterals” que jo no se si han estat ben avaluats pels protagonistes de tota aquesta història. En les condicions actuals el sindicat de metges ha quedat fora de la mesa del conveni, i per tant no podrà formar part de l’equip que l’ha de redactar ni tampoc estarà en la comissió paritària que haurà de vetllar per resoldre els conflictes que se’n puguin derivar. Algú es creu que el sindicat de metges es quedarà de braços creuats davant d’aquesta situació? Em voldria equivocar, però tinc la sensació que els grans estrategues d’aquesta operació acaben d’obrir les portes, sense adonar-se’n, al “conveni franja” del personal facultatiu. Els metges no acceptaran quedar al marge de les decisions que els afectin; això comportarà conflictivitat laboral, i aquesta acabarà amb la negociació del conveni franja. Veurem com van evolucionant els esdeveniments.


Luis Guil relleva Andreu Casadevall, destituït al Tecnyconta Saragossa - Regió7 :: El Diari de la Catalunya Central\nLuis Guil relleva Andreu Casadevall, destituït al Tecnyconta Saragossa\nL'entrenador català és rellevat després que l'equip aragonès hagi guanyat només 2 dels seus darrers 10 partits\nx.p. 07.03.2017 | 07:51\nAndreu Casadevall ARXIu/JOAQUIM ALBERCH\nEl tècnic sevillà Luis Guil (1971) és el nou entrenador en l'equip del Tecnyconta Saragossa, que, ahir al matí, va comunicar la destitució del català Andreu Casadevall (1962), el qual complia la segona campanya en el club aragonès. Luis Guil, que té una àmplia trajectòria dins les seleccions de base espanyoles, ja ha entrenat abans en l'ACB, en equips com el Fuenlabrada i l'UCAM Múrcia, al qual va fer ascendir des de la LEB. Ha entrenat també el Medway Park anglès i els Bucaneros de la Guaira, a Veneçuela.\nEl Tecnyconta, que és catorzè en la lliga Endesa amb 7 victòries i tan sols amb una de marge respecte del Rio Natura Monbus, penúltim, va fer un inici de competició correcte i en els seus dotze primers partits va sumar 5 triomfs. Però a les següents 10 jornades només ha estat capaç de vèncer l'ICL (87-77 i després de jugar una pròrroga) i el Reial Betis Energía Plus (102-99).\nAndreu Casadevall és el segon tècnic despatxat dels equips de la zona baixa. Óscar Quintana, que va començar la temporada de tècnic de l'UCAM Múrcia, va ser rellevat el gener per Fotis Katsikaris.


Les primeres colònies de RAC1, en imatges\nLes colònies de RAC1, en imatges\nActualitzada el 14-07-2021 10:42\nPer primera vegada s’han organitzat unes colònies de ràdio a càrrec de Club Elements i Radiofònics i amb la col·laboració de RAC1. Les Colònies de RAC1 han acollit gairebé 200 nenes i nens de 8 a 16 anys que s’han repartit en dos torns: un del 27 de juny al 3 de juliol i l’altre del 4 al 10 de juliol.\nLes estades, que s’han fet a l’alberg de Vic Xanascat, han girat entorn del món de la comunicació i la ràdio, en plena natura, a la vall de Sau i les Guilleries. Durant aquests dies, els infants han après diferents formats del dia a dia radiofònic i han fet un podcast elaborat des de l’estudi de gravació amb l’ajuda d’algunes veus de RAC1: Joan Maria Pou, Albert Om, Aleix Parisé, Mònica Usart, Edu de Batlle, l’equip del ‘Criar bé’, Jofre Llombart i Gerard Romero.\nLes colònies s’han combinat amb diverses activitats d’aventura i lleure perquè la canalla gaudeixi d’un estiu entre natura: excursions, passejos a cavall, jocs de bombolles, gimcanes, parcs d’aventura... Una primera edició inoblidable de les #ColòniesRAC1 que recollim en aquesta galeria d’imatges!\nUna primera edició de les #ColòniesRAC1 inoblidables que recollim en aquesta galeria d’imatges!


novembre | 2019 | Escola Lledoner\nMúsica, cos i a expressar!\nPromocio 2013 B27/11/19\nA la sessió de plàstica d’avui els nens i les nenes de 1rB han gaudi d’una estona a on pogut expressar el que sentien mitjançant el moviment del seu cos i tenien la possibilitat de plasmar-ho a un paper i així poder veure la diferència… Llegeix més»\nAquesta setmana hem fet moltes coses però la més important ha estat una exposició oral del projecte que estem fent; la reproducció. Per treballar-ho millor vam fer equips i ens vam repartir diferents temes per aprofundir i compartir-los posteriorment. Vam fer grups de tres persones… Llegeix més»\n6è, Comunitat de grans, Curs 19-20, General, Portada 0\nPromocio 2015 B26/11/19\nHem celebrat la setmana de la ciència a l’escola. Ha estat una setmana plena d’experiments. A primera hora hem fet els tallers amb els altres nens i nenes de la Comunitat. Dijous després del pati va venir l’Anna i la Patricia, mares d’en Nil… Llegeix més»\nAmb l’arribada de la tardor, hem fet un raconet a l’aula amb molts materials i elements d’aquesta temporada que els nens i nenes han anat portant al llarg d’aquests dies. Hi ha de tot, magranes, carbasses, castanyes, aglans, avellanes, ametlles, troncs, pinyes i fulles… Llegeix més»\nComunitat de petits, Curs 19-20, P4 0\nJa fa uns anys que vam començar a fer la calçotada popular a la Comunitat de Petits. Aquest any seguirem amb la tradició, i és per aquest motiu que vam anar a l’hort a plantar calçots. En vam plantar forces i d’aquí uns mesos… Llegeix més»\nLes classes de P4 anem al Parc del Lledoner.\nAprofitem el bon temps per anar a passar una bona estona al Parc del Lledoner. És una oportunitat per anar coneixent-nos en un altre ambient que no és l’escolar i on els nens i nenes de les dues classes poden tenir més moments per… Llegeix més»\nRacons a les aules de P4.\nEstem treballant per racons. Els nens i nenes al entrar a la classe poden escollir quins racons prefereixen i començar a treballar. Hi ha racons de matemàtiques, llengua, construcció, biblioteca i científic. Hi ha propostes per on tots els nens i nenes han de… Llegeix més»\nTertúlies a P4. El pagès i els cargols.\nEl pagès i els cargols.\nUn pagès agafa una enrabiada perquè un parell de cargols se l’hi han menjat els enciams que ha plantat a l’hort. Està disposat a fer-la ben grossa amb els cargols, però quan torna a l’hort, els cargols li expliquen quin… Llegeix més»\nTertúlies a P4. Sopa de Carbassa\nComencem les tertúlies a P4 amb un conte on hem pogut escoltar una historia força quotidiana per totes nosaltres. Una activitat divertida per fer entre uns quants amics i amigues. Aquesta vegada l’activitat acaba malament per motius ben simples i fàcils de poder solucionar-los… Llegeix més»\nFem de tot, a 6è B!\nAquesta setmana a 6è B, hem fet moltes coses. Vam començar amb les exposicions del projecte i tot i que no van anar massa bé, hem après el que cal millorar de cara a les exposicions vinents.\nVam tenir la conferencia del Fabiano sobre… Llegeix més»


VENTET DEL SUD: L'ASOMBRÓS VIATGE DE POMPONIO FLATO\nL'ASOMBRÓS VIATGE DE POMPONIO FLATO\nMitja hora abans de que el país es paralitzi davant dels televisors per culpa de la final de l'Eurocopa de futbol he acabat de llegir la última obra de l'escriptor barceloní Eduardo Mendoza.\nEncara recordo com vaig gaudir llegint el seu llibre de l'any 2001, "la aventura del tocador de señoras" que des d'aquí també recomano doncs conjuga la bona escriptura amb un exquisit sentit de l'humor.\nL'asombrós viatge de Pomponio Flato és un llibre curt (no arriba a les dues-centes pàgines) i de fàcil lectura que es basa en una recreació lliure de la vida del nen Jesús i de les persones del seu entorn com el seu pare, Josep el fuster, la seva mare Maria, el seu cosí Joan, el seu oncle Zacarías en el marc históric d'un Israel infiltrat pel poder de Roma amb les seves legions incloses.\nPerò lluny del rigorisme históric de les Sagrades escriptures l'autor ens deleita amb una fina paròdia de les novel.les de ficció històrica que utilitzen personatges o icones religioses (Com el Codi Da Vinci o la "Hermandad de la Sábana Santa", entre d'altres) en clau de novel.la detectivesca amb un fi sentit de l'humor ple d'ironia que caracteritza a l'escriptor.\nEncara recordo com vaig gaudir llegint el seu llibre de l'any 2001, "la aventura del tocador de señoras" que des d'aquí recomano doncs conjuga la bona escriptura amb un exquisit sentit de l'humor.\nUs deixo un fragment que no acontentaria gaire a un lector jueu:\n"Por extraño y cicatero que parezca, los judíos creen en un solo dios, al que ellos llaman Yahvé...Han llegado al convencimiento de que su dios no sólo es el mejor, sino el único que existe. Como tal, no ha de imponer a ningún otro dios ni su fuerza ni su razón y, en consecuencia, obra segun su capricho o, como dicen los judíos, según su sentido de la justicia, que es implacable con quienes creen en él, le adoran y le sirven, y muy laxo con quienes ignoran o niegan su existencia, le atacan y se burlan de él en sus barbas. Cada vez que la suerte les es contraria, o sea siempre, los judíos aducen que es Yahvé el que les ha castigado, bien por su impiedad, bien por haber infringido las leyes que él les dió. Estas leyes, en su orgien, eran pocas y consuetudinarias: no matar, no robar, etcétera. Pero andando el tiempo a su dios le entró una verdadera manía legislativa y en la actualidad el cuerpo jurídico constituye un galimatías tan inextricable y minucioso que es imposible no incurrir en falta continuadamente. Debido a esto, los judíos andan siempre arrepintiéndose por lo que han hecho y por lo que harán, sin que esta actitud los haga menos irreflexivos a la hora de actuar, ni más honrados, ni menos contradictorios que el resto de los mortales."\nPUBLICAT EMILI NIETO ALCOVER en 9:15 p. m.\nLA FORADADA EN LLUNA PLENA\nCYRIAK: UN ARTISTA GRÀFIC MOLT ESPECIAL\nFUTURAMA EN FORMAT LLARG\nPROJECTE 59 EUROS DE PACOTILLA


territoris.cat 19:10 03/11/17\nper els obres miralcamp talls dies\nEl carrer Domènec Cardenal és un dels afectats per les obres de pavimentació\nLes obres de pavimentació que durà a terme els pròxims dies 6, 7 i 8 de novembre el Departament de Carreteres de la Generalitat a Mollerussa, als carrers Domènec Cardenal i el tram urbà de la carretera de Miralcamp, obligaran a preveure restriccions en el transit rodat a les vies afectades, les quals registren un volum considerable de trànsit. En aquest sentit, les obres, que compten amb un pressupost de 50.000 euros amb l’IVA inclòs, es faran en tres trams per reduir les molèsties que es puguin ocasionar tant al veïnat com també als usuaris habituals de la via, segons han informat fonts municipals.\nL'actuació es farà en tres trams, es duran a terme entre les 7 del matí i les 7 de la tarda i es tallarà al trànsit rodat el tram afectat, mentre que en els altres dos es podrà circular\nD’aquesta manera, dilluns dia 6 les obres afectaran el tram del carrer de Domènec Cardenal que va des de l’inici del mateix en la cruïlla amb el carrer de Ferrer i Busquets i fins a l’alçada del carrer de Crist Rei. Dimarts dia 7 es preveu dur a terme la pavimentació del tram que va des d’aquest punt i fins a la cruïlla amb l’avinguda del Canal, a l’alçada de la coneguda com a Rotonda del tractor, mentre que dimecres dia 8 es finalitzarà amb les tasques de pavimentació del tram urbà de la carretera de Miralcamp des d’aquesta rotonda i fins a la cruïlla amb la Ronda de Ponent. Val a mencionar també que en el primer tram es deixaran provisionalment uns quatre metres lineals de carrer sense asfaltar just al davant del carrer de l’Acadèmia a l’espera que es finalitzin les obres que s’han de fer per construir el col·lector per desaiguar la plaça de Manuel Bertrand.\nLa setmana entrant està previst també que comencin les obres de reforma dels carrers de la Ciutat de Lleida i l’Onze de Setembre\nEls treballs de pavimentació es duran a terme cada dia entre les 7 del matí i les 7 de la tarda, horari en què romandrà tallat al trànsit rodat al tram afectat en qüestió mentre que en els altres dos es podrà circular amb normalitat. Així mateix, els vehicles que hagin d’entrar o sortir dels respectius pàrquings ho hauran de fer respectant aquests horaris. També estarà prohibit l’estacionament en els trams afectats.\nMollerussa renova la gespa del camp de futbol 7


8 mesures que proposa arrels per acabar amb el sensellarisme\n8 mesures que proposa Arrels Fundació per acabar amb el sensellarisme\nArrels Fundació proposa algunes mesures en el context de la Covid-19. Font: CC\nL'entitat demana que les eleccions al Parlament de Catalunya posin sobre la taula la realitat de les persones que viuen al carrer a Catalunya, i proposa mesures inmediates, però també a llarg termini.\nDavant la proximitat de les eleccions al Parlament de Catalunya, Arrels Fundació ha proposat vuit mesures per acabar amb el sensellarisme i pal·liar de manera immediata la situació, posant a més sobre la taula la realitat de les persones que viuen al carrer a Catalunya i generar debat al voltant d'aquesta situació durant les eleccions.\nAquesta llista inclou vuit propostes en l'àmbit català amb mesures a curt termini, així com mesures destinades a transformar i acabar amb el sensellarisme a mitjà i llarg termini, a més d'altres dedicades exclusivament a aspectes relacionats amb la Covid-19.\n1. Promoure el dret a l’habitatge\nLa primera mesura que proposa Arrels Fundació és que el Govern reforci la inversió en habitatge públic, més enllà de serveis socials, arreu del territori, així com oferir més facilitats perquè les persones que dormen al carrer hi accedeixin.\n2. Impulsar el model Housing First\nEl model Housing First prioritza l'accés a un habitatge individual, digne i estable posant la persona en el centre i tenint en compte la seva opinió. Així, des de l'entitat insten al Govern que sorgeixi de les properes eleccions a impulsar el model Housing First com a eina efectiva perquè ningú hagi de viure al carrer. "El Govern hauria de fer de paraigües informant, formant, organitzant i donant eines als municipis", manifesten des de l'entitat.\n3. Implementar una estratègia i acció coordinades\n"Mesures concretes per abordar el sensellarime i prevenir-lo, amb un pressupost per enfortir l’àmbit local i amb la mirada posada a fer efectiu el dret a l’habitatge", és el que proposa Arrels Fundació, unes mesures que haurien d'arribar a través d'una estratègia i acció coordinades entre les diferents administracions i agents socials. L'objectiu d'aquestes estratègies és que cada municipi pogués atendre els seus veïns i veïnes sense llar i que això es garanteixi amb lleis i pressupostos adients.\n4. Transparència: saber quantes persones viuen al carrer a Catalunya\nA Catalunya no existeixen dades actualitzades que permetin conèixer l'estat del sensellarisme a tot el territori, i saber quantes persones dormen al carrer. En els darrers anys, només onze municipis catalans han organitzat recomptes per conèixer el nombre de gent que es troba en situació de sensellarisme, unes xifres que pots consultar en aquest enllaç., i que són insuficients per fer un mapa de la situació del col·lectiu a tot el territori.\nL'entitat considera que la Generalitat hauria d’impulsar la realització de recomptes als diferents municipis per saber quantes persones viuen al carrer a casa nostra i millorar les polítiques de lluita contra el sensellarisme. La mesura proposa començar amb els municipis catalans de més de 20.000 habitants, ja que acullen més del 70% de la població catalana i seria una gran mostra per dimensionar la problemàtica.\n5. Facilitar i promoure l’intercanvi d’informació\nArrels Fundació proposa que es creï, sota el paraigua del govern català, un sistema digital que reculli tots els serveis que atenen persones sense llar a Catalunya, així com una base de dades comuna de persones que utilitzen els serveis per actuar de manera més eficient i coordinada.\n6. Simplificar els tràmits per obtenir la documentació bàsica\nArrels Fundació també proposa a les administracions la simplificació dels tràmits administratius per a les persones sense llar. Que es tinguin en compte la seva situació i les dificultats amb les quals es troben de les persones en situació de sensellarisme. D'aquesta manera, es tracta que les persones que viuen al carrer puguin accedir de manera més àgil a drets, com anar al metge amb la targeta sanitària o demanar ajuts socials.\n7. Considerar les persones sense llar com a grup de risc prioritari\nDes de l'entitat demanen que les persones sense llar siguin considerades com a grup de risc prioritari davant la covid-19, ja que és un col·lectiu que sol presentar algunes afectacions que els pot fer vulnerables a la malaltia, com per exemple un estat de salut fràgil, amb problemes d’immunitat, una mala nutrició, més malalties cròniques, patologies respiratòries i una incidència de problemes d’alcoholisme o addiccions.\n8. Tenir en compte les persones sense llar als plans de vacunació\nTenint en compte que les persones sense llar haurien de ser considerades com a grup de risc prioritari, tal com assenyala Arrels Fundació, l'entitat demana que el Govern de la Generalitat tingui en compte aquestes persones i les inclogui als plans de vacunació contra la Covid-19. "Proposem començar pels equipaments per a persones sense llar, on conviuen moltes persones", manifesten des de l'entitat.\nexclusió social, Sensellarisme, cens de persones sense llar, housing first, Arrels Fundació, coronavirus, eleccions autonòmiques


El carrer de Galileu, primer premi del concurs de guarniments | Info Barcelona | Ajuntament de Barcelona\nEl carrer de Galileu, primer premi del concurs de guarniments\nLes criatures i atraccions del ‘freak show’ del carrer de Galileu han guanyat el concurs de guarniments de la Festa Major de Sants del 2018, amb 374 punts del jurat. És el primer cop, des de la reconstitució d’aquesta comissió de festes, que precisament enguany celebra el 21è aniversari, que Galileu s’endú el primer premi. Al jurat li va costar decidir-se entre Galileu i el bosc de llegenda del carrer de Sagunt, que, amb només un punt menys (373), a més del segon premi ha aconseguit el reconeixement al millor sostre i al millor detall artístic. En tercer lloc (342 punts) han quedat els escenaris de ‘Joc de trons’ que ha recreat el carrer d’Alcolea de Dalt.\nAquestes puntuacions han estat emeses per un jurat format per Elisa Soro, artista plàstica, il·lustradora i guanyadora aquest any dels concursos dels cartells de la festes majors de Sants i de la Bordeta; Eduard Saldaña, membre de la comissió de la Festa Major de Vilapicina i la Torre Llobeta; Àngel Lázaro, secretari i vicepresident de la Festa Major de Gràcia; Aida Garcia, directora de cinema i càmera; Marcos Roger, arquitecte del barri de Gràcia; Alícia Bernadas, membre de la comissió de la Festa Major d’Hostafrancs, i Rosana Talents, decoradora i comerciant, com a secretària. El jurat es va passejar per aquests carrers durant tot el cap de setmana per poder decidir el seu veredicte, valorant les portalades, els sostres i els laterals dels carrers, la il·luminació, l’originalitat i l’ús de materials reciclats.\nPel que fa a la resta de carrers, han quedat en les posicions següents:\nLa quarta posició ha estat per al bosc de conte de fades creat per la comissió de festes de la Casa Gran del carrer de Rosés (340 punts).\nLes bruixes i els encanteris del guarniment del carrer de Valladolid han quedat en cinquena posició (336 punts).\nEl carrer de Papin ha recreat la Revolta de les Quintes i l’ambient que es vivia a la ciutat l’any 1870, amb barricades i, fins i tot, canons al carrer. A més de la sisena posició (322 punts), el jurat li ha atorgat el premi especial a l’originalitat.\nEl guarniment del carrer del Guadiana recorda la cursa espacial que van protagonitzar els Estats Units i la Unió Soviètica entre 1957 i 1975, incloent-hi l’arribada a la Lluna el 1969 (321 punts).\nEl carrer de Finlàndia és una selva plena de cacatues, tucans, lloros, serps, granotes i micos. Ha quedat en vuitena posició del concurs (319 punts).\nLa novena posició ha estat per al molí, el tractor, el camp d’ordi i el forn del carrer d’Alcolea de Baix (315 punts).\nEl guarniment del carrer de Robrenyo ens trasllada a l’antic Egipte faraònic. Ha quedat en desena posició (284 punts).\nEls dolents de pel·lícula del carrer de Vallespir han quedat en onzena posició (241 punts).\nEl guarniment de colors de la plaça de la Farga, que enguany ha renunciat a construir figures amb un tema determinat, ocupa la dotzena posició del rànquing (104 punts).\nEl guarniment del carrer de Vallespir de Baix és una denúncia de l’especulació i el turisme massiu, amb un sostre ple de bitllets i unes entrades presidides per pisos buits (71 punts).\nLa comissió de festes de Rossend Arús ha prioritzat la programació musical, més que el tema del guarniment, i ha quedat en darrer lloc d’aquest concurs (69 punts).


El PP burxa en el silenci de Rubalcaba pel cas d'«espionatge»\nMARC TORO BARCELONA 08/08/2012 00:00\nEl PP ha tornat a carregar contra el líder del PSOE, Alfredo Pérez Rubalcaba, pel cas de les escoltes telefòniques a dirigents populars que suposadament es van fer des del ministeri de l'Interior quan l'ara líder socialista n'era el titular, com va denunciar l'any 2009 la secretària general del PP, María Dolores de Cospedal.\nDesprés que dilluns el diari El Mundo publiqués noves informacions sobre el suposat cas d'"espionatge" i que Rubalcaba es negués a fer declaracions, el portaveu del PP al Congrés, Alfonso Alonso, va lamentar ahir el "silenci com a resposta" del líder del PSOE i li va tornar a exigir una "explicació política i pública". Per Alonso, es tracta d'una "situació que no és acceptable" i assegura que el PP lluitarà perquè s'arribi al final de l'assumpte.\nMés enllà de demanar explicacions, Alonso va considerar "evident" que les sospites de De Cospedal no eren "infundades com es va dir" i va igualar així el to utilitzat dilluns pel portaveu adjunt del PP al Congrés, Rafael Hernando, que va acusar el secretari general del PSOE de "crear un Watergate" des del govern espanyol cap a l'oposició i va parlar d'un "silenci culpable" de Rubalcaba.\nTot i que Rubalcaba, de viatge oficial a Berlín, encara no ha fet cap declaració sobre el tema, companys del seu partit van sortir en defensa seva i van negar qualsevol tipus de xarxa corrupta dins el PSOE. En aquest sentit, la portaveu socialista al Congrés, Soraya Rodríguez, va assegurar ahir que "no hi ha res de res" i va acusar els populars de fer servir la polèmica per camuflar les retallades que està fent l'executiu espanyol.\nEl secretari general dels socialistes de Madrid, Tomás Gómez, va tornar la pilota als populars i va replicar: "Si algú vol saber què és espionatge que vinguin a la Comunitat de Madrid i que l'hi preguntin a la senyora Aguirre, al senyor Ignacio González, al senyor Granados...", fent referència a la suposada trama d'espionatge a la Comunitat de Madrid que va ser investigada també l'any 2009.


L'ACA vigilarà i controlarà les platges baixllobregatines\nEntre l’1 de juny i el 15 de setembre es duran a terme inspeccions i analítiques per determinar la bona qualitat de les aigües litorals\nL’Agència Catalana de l’Aigua té enllestit el pla de vigilància i control de les aigües de bany, tant litorals com continentals, als ajuntaments costaners catalans entre els quals hi ha els quatre municipis baixllobregatins (El Prat, Viladecans Gavà i Castelldefels). La campanya començarà el proper 1 de juny (tot i que durant aquesta setmana es duran les analítiques prèvies) i finalitzarà el 15 de setembre, aglutinant inspeccions i mostrejos durant un total de setze setmanes.\nDurant cada estiu és freqüent que algunes platges, de manera puntual, presentin coloracions verdoses en la seva aigua. Això es deu a un fenomen natural i no nociu que són les proliferacions de fitoplàncton, que acostumen a produir-se en platges arrecerades, on la de renovació de l’aigua és més baixa, i quan s’incrementa la temperatura de l’aigua. Enguany, l’ACA intensificarà les inspeccions en un total de 21 punts de control, duent a terme un total de tres mostrejos (en alguns casos fins a cinc) per controlar l’evolució de les proliferacions de fitoplàncton.\nTambé s’ha donat continuïtat a la Xarxa Telemàtica de Platges durant el 2017, una iniciativa creada per l’ACA amb els ajuntaments costaners i que té el seu origen en el 2013. La Xarxa Telemàtica consisteix a promoure, durant la temporada de bany, l’intercanvi diari d’informació entre els municipis costaners i l‘ACA sobre l’estat diari de les platges i proporcionar, en cas d’incidències al litoral, avisos i endegar les mesures oportunes. Durant el 2016, prop del 70% dels municipis costaners van aportar informació en aquesta xarxa i l’objectiu per aquest any és incorporar a la resta d’ajuntaments que fins a la data no hi ha participat.\nL’aplicació per a mòbils i tauletes PlatgesCat (tot i que també es pot consultar des d’ordinadors de taula) també presenta diverses novetats durant l’estiu d’enguany. L’aplicació, que aporta informació de prop de 300 platges en set idiomes, ha actualitzat la informació fixa de les platges, ha dut a terme actualitzacions tecnològiques per adaptar-se als nous terminals mòbils i ha millorat també la informació variable.\nRedacció / Fotos: Arxiu-Zoover


Les deu claus per sortir als mitjans | MONMAR COMUNICACIÓ\nEstas aquí: Inici » blog » Les deu claus per sortir als mitjans\nPer monmarcom · juliol 4, 2014 · No hi ha comentaris\nblog · Tagged: coworking tona, eudald aymerich, mitjans\nAquest post resumeix els punts clau de la xerrada “Vull aparèixer als mitjans: com ho he de fer”, impartida el passat 12 de juny pel periodista especialitzat en comunicació corporativa Eudald Aymerich, de Monmar Comunicació, a Coworking Tona.\n1 Comença per l’estratègia. Hem de començar per confeccionar un pla, una estratègia que reculli uns objectius tangibles (per exemple a quins mitjans volem arribar), i que plasmi, amb l’ajuda del client, les fortaleses de la idea, allò que pot interessar als mitjans. En aquesta fase inicial, intentarem respondre a tots els interrogants que se’ns plantegen: el què (missatge), el com i quan (la manera i moment de transmetre), el qui (portaveu), l’on (lloc); també els perquès (objectius). És bàsic tenir tots els detalls lligats i acordats amb l’empresa abans de posar-nos a treballar.\nComençarem sempre per definir una estratègia.\n2 Els perquès. A l’inici de qualsevol estratègia hi ha d’haver lloc per als perquès. El client ha de saber per què vol aparèixer als mitjans. Si per vendre més, per arribar als mitjans locals, reforçar la seva estratègia comercial en els mercats internacionals, o bé, més enllà del tema comercial, per augmentar la seva reputació i fer-se un nom en el sector. Potser, el que necessita és més un pla de mitjans que una campanya de comunicació…\n3 Home mossega a gos: el missatge. Per elaborar el missatge, haurem de conèixer a fons els punts forts del nostre client a fi de trobar aquell aspecte més singular i noticiable. És aquí on hem de tenir en compte que el que interessa als mitjans és allò diferent i excepcional. Que un home mossegui un gos sempre és notícia. Us poso dos exemples: el de Gustos, una botiga creada a Vic al 2012 i que va aconseguir èxit mediàtic gràcies a la idea que era la primera a vendre carn fresca amb un sistema de vending. O bé el d’Espai Zero, a Olot, al qual la singularitat de ser un espai autosuficient energèticament, únic a Catalunya i l’Estat, li va servir com a punta de llança per anunciar la fusió de les empreses de dos joves empresaris catalans.\nLa premissa periodística "Home mossega a gost" per determinar la noticiabilitat segueix ben vigent.\n4 Quan? La importància de la data i l’hora. Un cop embastat el missatge, passarem a decidir el moment del llançament: el quan. Per fer-ho, comprovarem en l’agenda dels mitjans que la data no coincideixi amb un esdeveniment que el pugui eclipsar. També evitarem programar-lo en dies poc favorables, com divendres o festius, en què els mitjans tenen menys recursos. Quant a l’hora, si es tracta d’una convocatòria, millor si es realitza entre les 10 i les 11 h perquè els periodistes tenen major disponibilitat i la notícia pot ser recollida pels informatius i qualsevol mitjà al llarg del dia.\n5 Qui parlarà? El portaveu. El portaveu té més importància de la que se li concedeix. És una figura vital en qualsevol organització perquè parla en nom d’aquesta i és la seva imatge. Per a aquest paper, haurem d’escollir algú que conegui a fons l’organització, el seu sector i que transmeti confiança i coneixement i tingui capacitat discursiva. No importa tant el càrrec que ocupi la persona escollida (normalment s’atorga al de major càrrec) com que tingui les qualitats per exercir la funció. Hi ha molts exemples de bons portaveus, tant en política (Barack Obama, Pablo Iglesias) com en el món del futbol (Pep Guardiola) i del cinema (Irene Passola); però també n’hi ha que són tot el contrari (Ana Botella).\n6 El format: Roda de premsa? El format per arribar als mitjans dependrà dels objectius i del pressupost. Pot anar des d’una simple nota de premsa fins a una acció més complexa com una convocatòria de mitjans. Hem de pensar què convé més al nostre client pel tipus de projecte però també què interessarà més als mitjans, tenint en compte el seu tempo, agenda i interessos. No hi ha dubte que una convocatòria aconsegueix major repercussió encara que també és el que comporta més risc si no fructifica. És convenient per tant pensar-ho bé i tenir en compte que tot el que es pugui comunicar amb una nota de premsa, millor no fer-ho amb una convocatòria. Tot i així, de vegades s’opta per aquesta última opció per una qüestió d’escenificació del moment més que informativa. Un exemple: la reconciliació d’Abacus i del Gremi de Llibreters de Catalunya després d’anys de litigis als tribunals.\nLa roda de premsa és un format amb major repercussió però també més risc.\n7 On? El lloc. Si organitzem una convocatòria de mitjans, hem d’escollir un lloc que reuneixi les condicions adequades per als periodistes. Una bona sala de premsa és aquella que està bn sonoritzada, compta amb un rac per als micròfons dels periodistes, equip d’imatge, espai suficient, etc. Un bon exemple: la sala de premsa del Departament de Cultura, a la Rambla de Barcelona. Quant a les qüestions logístiques, tindrem en compte aspectes com si caldrà projector, l’ordre de les intervencions, el protocol. És recomanable fer un guió de l’acte per no improvisar.\n8 L’element humà. És importantíssim treballar el tema dels contactes amb els mitjans i els periodistes, i aprofitar qualsevol ocasió per cultivar la nostra relació personal amb ells i poder alhora augmentar la nostra base de dades. Moltes vegades és aquesta relació personal la que pot marcar la diferència entre l’èxit i fracàs d’una convocatòria. Hem d’afrontar la relació amb els mitjans amb la mentalitat de col·laborar: els necessitem però ells també a nosaltres ja que els podem proporcionar continguts interessants per a la seva audiència.\nCultivar la relació personal amb els mitjans és fonamental.\n9 No és imprescindible comunicar. No és imprescindible apostar per la comunicació encara que la majoria d’empreses que l’han incorporat obtenen resultats positius. L’estratègia de no comunicar pot donar també els seus fruits. Un exemple: el de l’escriptora catalana Marta Rojals que no es deixa fotografiar i només concedeix entrevistes per internet; malgrat això, el seu segon llibre, “L’altra”, va ser el tercer més venut per Sant Jordi. També adopta la mateixa tàctica l’escriptor Albert Sánchez Pinyol que tampoc signa llibres ni concedeix entrevista per Sant Jordi i, en canvi, és un dels autors catalans més reconeguts.\n10 Valoració final. Després de la campaya, hi ha d’haver un moment de pausa per a la valoració del treball, per determinar els resultats i veure què es pot millorar de cara a futurs projectes. S’han assolit els objectius? Quina és la percepció del client? Està satisfet? Com s’ha recollit en general el missatge per part dels mitjans? És una part del procés tan necessària com la planificació inicial.\nVols aparèixer als mitjans? from Eudald Aymerich Jou\n← La llibretera de L’Espolsada Fe Fernández i l’editor de Núvol Bernat Puigtobella reben el premi Memorial Pere Rodeja\nUn 60% d’alumnes de formació ocupacional de la UIER acaba inserint-se al mercat laboral →


La primera moto elèctrica totalment impresa en 3D del món inclou fins i tot pneumàtics sense aire - Totes Les Novetats\nLes bandes de motocicletes podran aviat sumar-se a la revolució de l'energia verda gràcies a aquesta nova forma de transport elegant.\nLa companyia manufacturera alemanya BigRep ha presentat recentment el seu prototip per a la primera motocicleta elèctrica totalment impresa en 3D del món.\nLa moto electrònica 'NERA', dissenyada pel departament d’innovació NowLab de la companyia, només pesa 60 quilograms (132 lliures).\nTots els components de la moto, excepte l’electrònica, es van imprimir en 3D en un laboratori. Això inclou els para-xocs flexibles, el seient, el reposapeix, els mecanismes de direcció i fins i tot els pneumàtics sense aire, que es poden dissenyar amb bandes de rodament personalitzables.\nMIREU: La impressora 3D més gran del món fa que les cases de cost zero siguin fora de fang\nCom que el NERA és simplement un prototip, no hi ha una línia temporal definida per a quan accelerarà els nostres carrers locals, però aparentment el disseny canvia el joc de la impressió 3D i els viatges ecològics.\n“A la construcció de NERA, els enginyers no simplement van adaptar els dissenys de motocicletes existents, sinó que van imaginar una bicicleta per a la tecnologia FFF de gran format (un tipus d’impressió 3D), establint un punt de referència per al disseny realment creatiu; trencant els límits de l'enginyeria mecànica tradicional ', va dir el doctor Stephan Beyer, CEO i cofundador de BigRep, segons CNN .\n(VEUREel vídeo següent) -Foto de BigRep\nCondueix els teus amics a les bones notícies compartint-les a les xarxes socials\n37 anys després de graduar-se, l’alumne envia al professor de secundària 10.000 dòlars\n12 maneres garantides per aconseguir una segona cita\n15 celebritats de mida pinta que demostren que no necessiteu alçada per ser un 10\nLa faldilla de pell ajustada i la samarreta de banda de Kylie Jenner són totalment elegants\n20 coses que fan els nens de Denise Richards (que les altres mestresses de casa es quedarien)\nEls adolescents a peu de quilòmetres a la neu per aconseguir una feina aterren una altra vegada dues vegades més\n20 celebritats que ja tenien fills abans que fossin famosos\n20 coses incompletes sobre el doctor Phil Tothom només ignora


Lluís Cortés: “Afrontem el partit amb naturalitat i intentarem fer el nostre joc”\nEl tècnic blaugrana, juntament amb Marta Torrejón, han parlat en roda de premsa en la prèvia del duel davant el Bayern de Munic\nTorna la Champions. Arriba l’hora de les semifinals de la UWCL, on el FC Barcelona es veurà les cares amb el Bayern de Munic. Les barcelonistes disputaran aquest diumenge el partit d’anada a Alemanya (18.00h) a la recerca d'un bon resultat per intentar superar l’eliminatòria, la qual es decidirà la setmana vinent al Miniestadi. En joc: una plaça a la final de la UEFA Women’s Champions League.\nEn la prèvia d’aquest partidàs, han parlat el tècnic Lluís Cortés i una de les capitanes, Marta Torrejón. L’entrenador blaugrana ha destacat que “afrontem el partit amb molta naturalitat, intentarem desenvolupar el nostre joc i jugar a partir de les nostres idees”. “Ja hem jugat partits de molta tensió com el del Wanda, i intentarem competir al màxim”, ha afegit.\nPel que fa al rival, Cortés ha explicat: “Elles plantejaran un partit com els darrers que estan fent, ja estan acostumades a jugar partits molt competits a la seva Lliga. Voldran fer-se fortes al seu camp per treure un bon resultat, és un equip amb grans jugadores que juguen a la selecció alemanya”. “Intentaran aplicar el seu joc directe i que nosaltres no fem el nostre, però arribem en un bon moment i això sempre és important”, ha recalcat també el tècnic blaugrana.\nMarta Torrejón: “Serà una eliminatòria molt competida”\nLa defensa blaugrana també ha destacat en roda de premsa que “estem treballant molt bé, i haurem de ser fortes i ser contundents, com hem estat fent fins ara”. Pel que fa a l’evolució des de la darrera semifinal de Champions, Torrejón ha explicat: “L’equip ha crescut molt des de llavors, hem madurat molt, i ara per fi tornem a estar a semifinals de Champions. L’equip té jugadores amb la suficient experiència per afrontar partits d’aquesta importància, tenim molta confiança. Serà una eliminatòria molt competida”, ha conclòs la blaugrana.


Gratiot (Ohio) - Viquipèdia, l'enciclopèdia lliure\n39° 57′ 06″ N, 82° 12′ 57″ O / 39.9517°N,82.2158°O / 39.9517; -82.2158\nGratiot és una població dels Estats Units a l'estat d'Ohio. Segons el cens del 2000 tenia una població de 187 habitants.\nSegons el cens del 2000, Gratiot tenia 187 habitants, 77 habitatges, i 50 famílies. La densitat de població era de 601,7 habitants per km².\nDels 77 habitatges en un 29,9% hi vivien nens de menys de 18 anys, en un 51,9% hi vivien parelles casades, en un 11,7% dones solteres, i en un 33,8% no eren unitats familiars. En el 28,6% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,04.\nPer edats la població es repartia de la següent manera: un 27,3% tenia menys de 18 anys, un 4,8% entre 18 i 24, un 31,6% entre 25 i 44, un 17,6% de 45 a 60 i un 18,7% 65 anys o més.\nLa renda mediana per habitatge era de 34.250 $ i la renda mediana per família de 35.417 $. Els homes tenien una renda mediana de 26.875 $ mentre que les dones 23.333 $. La renda per capita de la població era de 15.094 $. Aproximadament l'11,1% de les famílies i el 9,3% de la població estaven per davall del llindar de pobresa.\nFrazeysburg (20 km)\nHanover (15 km)\nHarbor Hills (19 km)\nNorth Zanesville (19 km)\nSouth Zanesville (18 km)\nThornville (18 km)\nZanesville (17 km)\nObtingut de «https://ca.wikipedia.org/w/index.php?title=Gratiot_(Ohio)&oldid=19362876»


El 14 i 15 d’abril s’incrementarà el servici de les línies 19, 25, 32, 35, 92, 95, 99, N1 i N9 per a facilitar els desplaçaments als actes processionals en els Poblats Marítims\n• L’EMT també duplicarà el servici de les línies nocturnes que connecten amb la zona marítima\nL’Empresa Municipal de Transports (EMT) de València ha preparat un dispositiu especial amb motiu de la celebració de la Setmana Santa Marinera. Contempla reforços de les línies que connecten amb els Poblats Marítims, on es realitzaran diferents actes des de hui fins al 17 d’abril.\nL’entitat ha avançat el seu dispositiu a este cap de setmana, quan es preveu un augment de la mobilitat en la ciutat amb l’arribada de turistes. Així, des del 9 al 17 d’abril es reforçaran les línies 25, 32, 35 i 95 durant tot el dia per a incrementar les freqüències i facilitar els desplaçaments cap a les platges i l’entorn de la Ciutat de les Arts i les Ciències.\nPer altra part, el 14 i 15 d’abril l’entitat ha planificat un increment de l’oferta en les línies 19, 32, 35, 92, 95 i 99 per a millorar les connexions amb la zona del Passeig Marítim, la Malva-rosa i La Marina amb l’objectiu de facilitar la mobilitat en transport públic durant les festes. Els augments en la línia 32 es prolongaran fins al 18 d’abril amb motiu dels actes previstos. Estes línies reforçades se sumen al servici habitual d’altres línies que les persones usuàries també poden utilitzar per arribar als Poblats Marítims, com ara la 4, 30, 31, 81 o 93.\nA més, l’EMT duplicarà el servici de les línies nocturnes que connecten amb la zona marítima el 14 i 15 d’abril. Així, les línies N1 Estació del Nord – La Malva-rosa i N9 Estació del Nord – El Cabanyal tindran una freqüència aproximada de 23 minuts. A més, el divendres 15 d’abril les línies 92 i 99 prolongaran el seu horari fins a la 1:00 per a facilitar els desplaçaments amb la finalització de la processó prevista per al divendres.\nRespecte a la línia 25, cal destacar que des del 14 al 25 d’abril oferirà un horari ampliat durant tot el dia per a reforçar la connexió cap al Saler, el Perellonet i el Perelló, i facilitar així els desplaçaments cap al Parc Natural de l’Albufera i les platges del sud durant les festes.\nLa programació d’actes prevista per la Setmana Santa Marinera també pot produir canvis puntuals en algunes línies al seu pas pels recorreguts de les tradicionals processons. Les persones usuàries podran consultar tota la informació en els canals habituals: pàgina web de l’EMT, APP i xarxes socials.


Dissabte, jornada de presentació del Moto Clàssic Circuit 2016\nA la Sala Cotxeres del Palau Robert a les 11h del matí.\nLa FCM, la PMB, RallyClassics i 3H-MCC, presentaran el proper dissabte 27 de febrer el nou calendari i novetats dels Trofeus Català de Velocitat i Resistència Clàssiques 2016, les BMW ClàssicSeries de Regularitat i el PRE90 Moto Turisme.\nL’acte de presentació tindrà lloc a la Sala d’actes “Les Cotxeres” del Palau Robert de Barcelona, situat al Pg. de Gràcia 107 de Barcelona, tot just a la confluència amb l’Av. Diagonal, a les 11h del matí.\nEntre d´altres temes, els pilots participants en les diferents modalitats de Clàssiques podran informar-se sobre la cobertura, tramitació i costos de les llicències federatives necessàries, els terminis i despeses de les inscripcions, etc. Per tal de fer-ho el més gràfic possible, s´exposarà també el material tècnic d´ús necessari en la curses de Clàssiques.\nMés enllà dels temes estrictament reglamentaris i esportius, la presentació al Palau Robert de Barcelona també tractarà temes com la campanya solidària promoguda amb èxit l’any passat per la PMB, i que enguany celebrarà la segona edició.\nTots els pilots participants que s’animin a venir a la presentació veuran en primícia el cartell de les 3Hores de Resistència Clàssiques de Castellolí, que es disputaran el proper 30 d’abril al Parcmotor.


LA NOSTRA PASTORAL: de novembre 2020\nComença l'Advent, un temps per a preparar el nostre interior per a la vinguda de Jesús a la nostra vida, a la nostra llar. Son 4 setmanes per a arribar a la data 25 de desembre, Nadal. El Naixement de Jesús, el Salvador. La festa més important dels cristians, després de la Pasqua de Resurrecció.\nEnguany la celebrarem amb més intimitat, però amb la mateixa alegria. No hem de deixar que aquesta pandèmia apagui la il·lusió i l’esperança d’aquestes dates. Les nostres llars seran un taller per a preparar el Nadal: costura, cuina, marqueteria, reciclatge,...Una oportunitat per a reforçar els valors en el nucli familiar. Una família que espera i es prepara per a rebre Jesús a la seva llar i a la seva vida.\nMaterials per a treballar: https://pastoral.manyanet.org/wordpress/?lang=ca\nPublicat per PASTORAL JMJ a 4:36 Cap comentari:\nUn any més, hem pogut celebrar el concurs de dibuix sobre el DOMUND. Enguany el lema era "Aquí em tens, envia'm-hi". El professor de dibuix, Miquel Roura i el responsable de la Pastoral, Víctor, han estat els encarregats de lliurar els premis a aquests artistes de Cicle Inicial. Enhorabona!\nMar Martínez (1rB)\nRodrigo Batista (2nA)\nSara Valenzuela (2nB)\nJana Calle (2nC)\nPublicat per PASTORAL JMJ a 2:08 Cap comentari:\nMés que mai, fem que sigui un Nadal Solidari.\nPrimer de tot, agrair-vos la participació en la campanya del DOMUND; s’ha recaptat per a les missions més que cap any anterior. Cada cop som més solidaris; però, malauradament, cada cop hi ha més necessitats, també al nostre entorn.\nTot iniciant l’Advent, com a Escola amb Cor, en un any “normal”, començaríem la campanya de recollida d’aliments a la nostra escola; però condicionat per la COVID19, no ens permet fer-la com en anys anteriors.\nPer motius sanitaris, el Banc d’aliments de Sant Andreu no pot rebre visites dels alumnes del Voluntariat-ApS, ni tampoc poden acceptar els aliments que ens fèieu arribar a l’escola.\nDes de DISA Sant Andreu-Càritas (abans Rebost Solidari), estan preparant amb els seus voluntaris, un lot de productes nadalencs per a cadascuna de les famílies amb risc d'exclusió social i que tenen dificultats. Com que aquests lots no els poden preparar amb els aliments que els fèiem arribar, estan adquirint aquests aliments per altra via. Així que la col·laboració de les escoles només pot ser econòmica.\nUs adjuntem el número de compte de La Caixa a nom de DISA Sant Andreu (Col·legi Jesús, Maria i Josep- Manyanet Sant Andreu), perquè feu la vostra aportació.\nES30 2100 0617 7202 0005 0372\nMoltíssimes gràcies per la vostra col·laboració:\nRble. Pastoral JMJ\nPublicat per PASTORAL JMJ a 22:38 Cap comentari:\nGimcana del Pare Manyanet (1r)\nEn aquests dies els alumnes de 1r, 3r i 5è participaran en les gimcanes preparades pels alumnes del Voluntariat-ApS de la nostra escola. Totes les activitats estan relacionades amb el Pare Manyanet; ja que s'apropa la festa d'aquest gran sant (16 de desembre).\nEl grup que ha començat primer han estat els alumnes de 1r; això sí, grups bombolles i seguint la normativa indicada per les autoritats sanitàries.\nCom ja sabeu, el 16 al 21 de novembre, la Fundació Banc dels Aliments organitza el Gran Recapte d’Aliments a Catalunya.\nLa 12ª edició del Gran Recapte d’Aliments se celebrarà a finals del mes de novembre del 2020. Les dates previstes son del 16 al 21 de novembre als establiments i del 16 de novembre al 16 de desembre per al Gran Recapte on line.\nhttps://youtu.be/g3s-SBThIm8 vídeo de la campanya.\nLa nostra escola participa cada any (alumnes, professors i famílies). L’any passat vam assolir el supermercat Mercadona, del c/ Pare Manyanet 25. Aquest any, malauradament no podrem assistir físicament; però sí ens hem compromès amb la Fundació Banc dels Aliments a fer difusió de la campanya per a aconseguir aportacions.\nAl següent enllaç trobareu informació de com podeu participar (fent un donatiu, fent de voluntari,...)\nEn les vostres aportacions poseu “Col·legi Jesús, Maria i Josep-Manyanet Sant Andreu”.\nGràcies per la vostra generositat,\nPublicat per PASTORAL JMJ a 0:35 Cap comentari:


L’Ajuntament de Vilanova incrementa les ajudes a les entitats culturals i socials\nLa sala de plens va acollir dimecres la signatura de convenis entre l’Ajuntament de Vilanova del Camí i els representants d’una desena d’entitats culturals i recreatives. La rúbrica va anar a càrrec de l’Alcaldessa Noemí Trucharte i de la regidora de Cultura, Imma González.\nGonzález ha destacat l’esforç municipal per incrementar l’import de les ajudes, que aquest any han repartit 22.000 € entre 10 entitats, una mica més del 10% que en l’exercici anterior. Per atorgar aquestes subvencions, explica Imma González, s’ha creat una comissió que ha valorat cada entitat seguint una sèrie de criteris objectius. Han volgut, diu González, que aquest procés fos el més transparent i participatiu possible i per això han integrat en aquesta comissió, tècnics municipals, membres d ela Comissió de festes, dos regidors del govern i dos més de l’oposició, que segons González, no van participar malgrat ser convidats.\nDe cara l’any vinent, explica Imma González, es planteja redactar de nou les bases per a la concessió de les subvencions a les entitats, ja que al seu parer, les actuals daten de 2012 i segueixen criteris arbitraris i subjectius. Per fer-ho tenint en compte totes les sensibilitats, ha demanat a les entitats que li facin arribar també les seves propostes.\nLa regidora també ha volgut recordar que a banda d’una dotació econòmica, les entitats locals també es poden beneficiar d’altres ajudes municipals, com per exemple, la cessió d’espais públics o el servei logístic. En aquest sentit, Imma González ha explicat que el govern s’ha esforçat per fer un millor ús dels recursos públics i han prioritzat fer petites inversions adquirit per exemple, un wc portàtil, 300 cadires i dues carpes. La intenció del govern és continuar amb aquestes petites inversions i comprar –ja amb càrrec al nou pressupost- un nou wc, seguir renovant el parc de cadires i també incorporar entre 6 i 8 carpes més.\nTot i que el govern ha signat conveni amb una desena d’entitats locals, la regidora ha puntualitzat que l’Ajuntament col·labora amb pràcticament totes les associacions del municipi. La col·laboració municipal depèn, diu González, de la demanda de les pròpies entitats. Les entitats beneficiades han estat l’Associació Cultural camp del Rei, el Centro Cultural Casa de Andalucía de l’Anoia, la Unión Cultural Extremeña Anoia, l’AMPA del Joan Maragall, l’Agrupació Cultural i Recreativa, l’Associació Juvenil Colla de Diables “Els Cabrons de Vilanova”, Xarxa, l’Associació de Sardanistes, l’AAVV barri Bonavista i l’AAVV del barri La Pau.\nArticle anteriorLA VEU 1817 (14-07-17)\nPròxim articleEl CAI participa a la Triatló Vall de Cardener


Vols barats de Pamplona a Pereira des de 975 € a Iberia\nVols barats Colòmbia Pereira Pamplona-Pereira\nVols barats de Pamplona a Pereira (PEI) de Pamplona a Pereira Pamplona-Pereira, Colòmbia\nVols barats Pamplona-Bogotà\nVols barats Pamplona-Cali\nVols barats Pamplona-Medellín\nConsulta l’oferta de vols de Pamplona a Pereira i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Pamplona a Pereira.\nEls preus mostrats corresponen a cerques de vols a de Pamplona a Pereira fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


Elefant Trompeta » Jugant també s’aprèn\nJugant a… LES MISTINGUETTES\nCom precissament és temporada de joguines, avui em fa gràcia portar-vos una nova col·lecció de la marca de joguines franceses Les Déglingos, que es diuen Les mistinguettes. Les Mistinguettes són una col·lecció de nines de peluix i roba que estan pensades per a nenes de 2 a 6 anys. Són tovetes i suaus i ens arriben directament de París amb alegres colors i molt estil. No es tracta d’unes nines convencionals.\nLa col·lecció la formen en total cinc nines: Colette, Francette, Paulette, Odette i Lucette, totes elles divertides, sofisticades, amb el seu propi estil i amb la personalitat força marcada. Cada nina quan la compres et ve amb una etiqueta lligada al voltant del coll que t’explica, no només el seu nom, sinó et parla de la seva personalitat i el seu estil. Cada nina està feta amb tipus de teixits diferents, i són 100% rentables, això sí, amb aigua freda.\nUs deixo unes quantes fotos de les nines en qüestió que provenen del seu facebook oficial que us encantaran. Si les voleu comprar, jo les he vist a la llibreria Abracadabra Llibres.\nJugant a… OOPS\nOops és una marca Suïssa que m’ha enamorat. És una marca amb un disseny molt acurat i que té de tot per al món dels més menuts:\n– Joguines de fusta de tota mena: encaixos, arrossegalls, trenets, trencaclosques…\n– Joguines de roba. Aquestes són pensades per a nens molt més menuts: des de joguines multi-activitats, peluixos, doudous, peluxios musicals, estores multi-activitats, mòbils…\n– Motxilles i carmanyoles, així com algun cotxet format paraigües.\n– Coberts i pitets.\n– Sacs per dormir, coixins i sabatilles d’estar per casa.\n– Mobiliari: que està format sobretot per espais d’emmagatzematge.\nTot plegat ho fa amb un estil divertit, i modern amb colors vius, i amb una imatge engrescadora, bons materials… i tot plegat pensat per als infants des que neixen fins als 4-5 anys. Us deixo amb algunes imatges dels productes que més m’han agradat.\nJugant a… SKIP HOP\nL’altre dia vaig descobrir una marca de joguines amb la que no m’havia fixat mai. Voltava per l’Abacus i vaig veure unes joguines que em van agradar moltíssim, es tracta de la marca Skip Hop. Una marca que neix d’uns pares que tot just aterren al món de la paternitat i que buscaven una bossa de maternitat per al seu petit, d’aquelles que portes al cotxet amb un munt de coses, i no trobaven cap que els entusiasmés. Tan va ser així que varen decidir crear-ne una de nova, començant des de zero. I partir d’aleshores i des de l’any 2003 han anat creant i inventant centenars de productes per als nadons que ara venen arreu del món sota el seu segell.\nTenen de tot del món del nadó i l’infant, com ja us he dit les bosses de maternitat, però també coses pel bany, coberts, pitets, motxilles, mòbils, roba de llit… I sobre tot joguines. Joguines de roba, d’aquestes multi-activitats per als més menuts, de fusta, els primers peluixos… Una mica de tot i tot amb un disseny i una qualitat sorprenents. No he pogut evitar enamorar-me d’alguns dels seus productes, sobretot algun que altre elefantet. A veure què us semblen a vosaltres:\nJugant a… JAS\nI amb aquesta darrera marca acabo el meu recull de joguines txeques de fusta. Es tracta de JAS, famosa a tot el país per la seva llarga tradició de joguines de fusta. Destaquen per damunt de tot els seus arrossegalls i els seus ninotets de fusta per a posar-hi els colors, també joguines apilables i desmuntables.\nTot i que la seva web no sigui el paradigma de la modernitat, i en el seu catàleg on-line no tinguin gaire varietat, em feia il·lusió portar-vos aquesta marca per tal que la descobríssiu, i espero que aquestes darreres setmanes hagueu gaudit descobrint noves marques i diferents de les que podem trobar a les nostres contrades.\nJugant a… MÚ\nAvui us porto una nova marca de joguines txeques, es tracta de MÚ o el que és el mateix Moravská ústredna, una marca de joguines molt coneguda a la República Txeca sobretot pel que fa a les titelles de mà o dit, on són uns autèntics especialistes. I és que ja des de 1909 que treballen en sobretot titelles, un dels productes estrella de la cultura i tradició txeca. També són coneguts gràcies a la seva àmplia gamma de productes de diferents sèries d’animació txeques, de nou torna a aparèixer el Talpet, però també tenen productes d’altres sèries que potser no varen tenir ressò més enllà de les seves fronteres, però que allà són força conegudes.\nUs deixo amb algunes imatges dels seus productes.\nJugant a… MIVA\nAvui us porto de nou una nova marca de joguines txeca, es tracta de Miva, empresa fundadad l’any 1992 i que es caracteritza per tenir una àmplia gamma de joguines sobre roda d’aquestes que porten una cordeta i el nen va estirant. Fascinants em semblen els seus ànecs i gallines, pintats de manera preciosa i que els fan pràcticament únics. Són coloristes, divertits. També es caracteritzen molt per tenir joguines sobre rodes amb cordeta per estirar amb animalons que porten un xilofon o un petit tambor, i mentre el nen els va arrossegant l’animaló va fent sonar l’instrument.\nSincerament no sé si m’he explicat gaire bé amb la descripció dels seus productes, el que sí que puc fer és portar-vos-en imatges per tal que entengueu el que us he volgut explicar en aquest article.\nJugant a… DETOA\nDetoa és una empresa que va començar a funcionar l’any 1908 en la fabricació de botons i petites peces, i ja en l’any 1927 va començar a produir joguines de fusta, convertint-se així en la marca de joguines de fusta txeques més antiga i tradicional del país. Al 1945 van començar a produir també mecanismes per a pianos, que encara avui produeixen.\nTots els seus productes estan fets amb la fusta d’Europa de la millor qualitat, i la pintura i els acabats són ecològics i compleixen, evidentment, totes les normatives establertes per la Unió Europea.\nEntre els seus productes destaquen la línia dedicada al Talpet més famós de tota Txèquia, jo no vaig poder evitar comprar algunes coses d’aquesta marca del Talpet, ja que em van semblar boniques i d’excel·lent qualitat. També els seus sonalls i els seus ninots desmuntables i apilables de fusta són una autèntica delícia per als més menuts. I estic convençuda que us agradaran els seus productes tant com em van agradar a mi.\nJugant a… BINO, WORLD OF TOYS\nBino és una marca de joguines de fusta txeca que vaig descobrir en el meu viatge a Praga d’aquest estiu. Entre els seu productes destaquen les joguines per la cuineta, els trencaclosques, els sonalls per a nadons, les casetes de nines, els instruments. La marca en qüestió també té algunes joguines de roba i de plàstic, però ja sabeu, com sempre que a mi les joguines de fusta em tenen el cor robat.\nDe nou, una petita mostra dels seus productes.\nJugant a… WOODY\nAvui us porto una marca de joguines que es diu Woody o Woodyland, tot i que en el seu logo només apareix la paraula Woody. Es tracta d’una marca de joguines txeca que s’encarrega de la distribució de moltes de les principals marques del país sota el seu segell. És per això que no us estranyi si veieu avui, joguines que en les properes setmanes us portaré també sota el nom d’altres marques.\nEs caracteritzen sobretot per oferir joguines de fusta de qualitat i entre els seus productes tenen de tot: joguines de rols, joguines didàctiques, blocs de fusta, trencaclosques, joguines per arrossegar, cavallets, instruments musicals…\nUs deixo amb una petita mostra dels seus productes i l’enllaç a la web.\nJugant a… CAN CELS\nCan Cels és una torneria de fusta, una empresa familiar que es dedica des de l’any 1950 a fer joguines clàssiques de fusta, la seva especialitat i producte estrella són les baldufes, les de tota la vida, les de fusta. Vaig descobrir aquesta marca gràcies a la botiga La Carpa de Girona, que com us vaig explicar comercialitza joguines de fusta d’algunes marques catalanes, i una d’elles és la que us porto avui.\nA més de baldufes, Can CEls ofereixen també altres coses: jocs i joguines didàctiques que estimulen la relació dels nens amb els altres i que per tant l’ajuda a desenvolupar valors afectius i socials.\nEntre els seus productes us en puc destacar les baldufes, instruments musicals, dòminos, bitlles, cotxes, construccions, sonalls… Tots els productes amb un acurat disseny, complint evidentment tota la normativa, però amb aquell caire tradicional tan característic.\nUs deixo algunes imatges dels seus productes.


eTrobada, tu punto de encuentro eTrobada, tu punto de encuentro...: Oferta de Treball: TÈCNIC/A ASSESSOR/A ECOMÒMICO-FINANCER\nOferta de Treball: TÈCNIC/A ASSESSOR/A ECOMÒMICO-FINANCER\nEstem cercant per incorporar a AUREN un/a TÈCNIC/A ASSESSOR/A ECOMÒMICO-FINANCER.\nLa missió del lloc serà realitzar l'assessorament en l'àmbit econòmico-financer i fiscal als clients de la firma.\nProfessional entre 28 i 35 anys, amb llicenciatura en ADE o Econòmiques o Empresarials.\nNivell d`Anglès mig-alt parlat i escrit.\nExperiència mínima de 3/4 anys en assessoria desenvolupant tasques similars o com Director Financer.\nIncorporació l'última setmana d`agost.\nSi teniu alguna persona amb un perfil com aquest que pogueu recomanar, siusplau poseu-vos en contacte amb montse.lopez@bcn.auren.es\nPublicado por Rubén Bagüés en 7/04/2011 10:52:00 a. m.\nEtiquetas: empleo, treball


Tres consells infal·libles per taxar el teu habitatge abans de vendre-la | Consumer\nTaxar bé una casa és clau per poder vendre-la sense grans demores ni pèrdues econòmiques. Aquests són alguns consells per encertar amb el preu i evitar els errors més freqüents\nPer Paula Eseiza, Helpmycash 18 de abril de 2022\nDecidir quant val una casa és un dels passos més important d’una compravenda : de la taxació depèn la rendibilitat que es pugui obtenir de l’operació i la rapidesa amb la que es pugui dur a terme. Tanmateix, l’habitual és que es triïn preus molt alts, així que la venda de l’habitatge es demora més de l’esperat; o preus molt baixos, que acaba reduint els guanys. Com evitar que això ocorri? Amb tres estratègies que detallem a continuació : estudiar el mercat, demanar més d’una taxació i conservar l’objectivitat en tot moment.\n1. Estudiar el mercat abans de taxar el pis\nEl preu d’un habitatge depèn de les seves característiques intrínseques, com la. ubicació , la. distribució i la. qualitat dels materials . Però existeix un altre factor que determina el seu valor en un moment fet: les. condicions del mercat .\nI què és això exactament? A grans trets, implica entendre si existeix demanda en la zona per la mena de propietat que es vol vendre i si aquesta està en equilibri o no amb l’oferta d’habitatges, entre altres coses.\nPer exemple, es pot imaginar una casa àmplia, lluminosa, construïda amb materials d’excel·lent qualitat, que es troba en un barri on la inseguretat va en augment. Aquest context influirà sobre el preu , perquè la demanda de compradors no serà aquesta que fa uns anys, quan la zona era segura. I si no es reverteix la situació, és probable que el pis cada vegada valgui menys.\n2. Demanar més d’una taxació\nAra com ara, es pot fer una taxació online gratuïta de l’habitatge en segons. Però per determinar bé el preu del pis, no n’hi ha prou amb una sola valoració: el millor és fer tantes com sigui possible .\nPer això, es poden utilitzar algunes eines de taxació online, recórrer a una agència immobiliària perquè faci una valoració presencial i consultar amb un iBuyer , que són empreses que compren cases al comptat.\nPerò per què és necessari contar amb tants punts de vista? La resposta és simple: cada actor del mercat té els seus propis interessos en dur a terme una taxació, sobretot si aquesta és gratuïta.\nAlgunes immobiliàries, per exemple, suggereixen preus alts per atreure l’atenció del venedor i captar-lo com client. Altres proposen preus més aviat baixos per vendre l’habitatge ràpid i sense complicacions. Però en tots dos casos els interessos del propietari es veuen perjudicats: el primer afecta al temps mitjà de venda i el segon, a la rendibilitat. Per tot això, el millor és que el venedor participi de forma activa de la valoració de la seva casa fent diverses taxacions.\n3. Conservar l’objectivitat\nUna vegada coneguda la situació del mercat i amb més d’una taxació, el propietari tindrà una visió global del valor del seu habitatge. Tanmateix, molts pensen que aquesta val molt més de que els experts diuen. És normal: un propietari li assigna a la seva casa un valor emocional, relacionat, principalment, amb els moments que ha viscut en ella. Però és important tenir en compte que els compradors no veuen aquest valor afegit i, per tant, no estaran disposats a pagar més per això.\nPer això, l’últim consell és conservar l’objectivitat i intentar deixar de costat el valor emocional de l’habitatge. D’aquesta manera, l a casa es vendrà més ràpid i s’evitaran disgustos innecessaris.


centre catòlic mataró: El Platges de Mataró s’emporta el derbi amb el Masnou\nEl Platges de Mataró s’emporta el derbi amb el Masnou\nEls mataronins guanyen 64-71 en un partit treballat\nEl Platges de Mataró va aconseguir una treballada victòria a la pista del Masnou que li permet mantenir la tercera posició. Els de Quique Spà van haver de treballar de valent per emportar-se el triomf per 64-71. Els locals no es van donar per vençuts, i després d’anar a remolc en la primera part van fer un intent de remuntada que va estar a punt de ser fructífer. Finalment, però, la bona feina dels unionistes va frenar al Masnou i van aconseguir emportar-se la victòria final.\nEl partit va començar amb un Platges de Mataró molt atent en el rebot defensiu, recuperant força pilotes durant el primer i segon quart en tirs dels locals. A canvi, els mataronins es trobaven més encertats de cara a cistella. El primer quart va acabar amb un avantatge petit de tres punts, que es va poder ampliar en el segon període. L’equip seguia assecant en defensa al Masnou, que va fer només 10 i 11 punts en els dos períodes. Al descans, els mataronins guanyaven de deu: 21-31.\nEn la represa, els mataronins van veure com el Masnou s’acostava perillosament en el marcador. L’equip va rebaixar el seu encert anotador i això ho va aprofitar el Masnou per retallar vuit punts en la diferència general en el marcador. Es va començar el tram decisiu de l’enfrontament en una situació complicada. Però el Platges de Mataró va demostrar estar per sobre del seu rival i en un repartiment de cops digne de menció en el quart període, es va emportar el gat a l’aigua. 20-25, victòria per set punts i un tercer lloc que es manté amb empat amb diversos conjunts més. Marc Forcada amb 21 punts i Llorens Mons amb 22, tot i el 4 de nou en triples, van ser els més destacats.


Tours.cat - Tast de vins a les vinyes d'Alta Alella amb visita guiada bicicleta elèctrica\nGaudeix d’una exclusiva experiència vinícola durant un agradable passeig per la costa en una bicicleta elèctrica intel·ligent i deixa’t meravellar per les precioses vistes del mar Mediterrani. Un cop hagis arribat a Alta Alella, podràs degustar els vins d’aquest celler familiar i passejar pels seus antics vinyes. Sortint des del centre del barri Gòtic de Barcelona, participaràs en un dels tasts de vi més exclusius i diferents gràcies a aquesta experiència de 5 h 30 min als afores de la ciutat. Pedalant fàcilment amb la teva bicicleta elèctrica intel·ligent de Mercedes Benz, podràs admirar les millors vistes de les platges catalanes, mentre et dirigeixes al nord durant uns 90 minuts, cap a Alta Alella, situada en el protegit Parc Natural de la Serralada de Marina.\nQuan arribis a Alta Alella, visitaràs un celler familiar i tindràs l’oportunitat de passejar per les seves vinyes, on aprendràs tot el que cal saber sobre el procés d’elaboració del vi d’un celler els vins són a la carta dels restaurants més prestigiosos del món. Allà, no només coneixeràs la seva prestigiosa producció i clientela, sinó que també tindràs l’ocasió de tastar tres vins diferents, presentats per un dels sommeliers professionals del celler.\nDesprés de la degustació i d’un relaxant matí, tornaràs a Barcelona en un còmode passeig per les mateixes platges que has vist al matí. No et perdis aquesta oportunitat única!\nGrups de 12/15 persones, màxim\nGaudeix d'una ruta guiada amb bicicleta elèctrica per la costa mediterrània\nFes una parada a la platja per refrescar-te prenent un típic vermut\nVisita les vinyes i el celler d'Alta Alella\nParticipa en un tast de vins de la mà d'un enòleg professional\nDimarts, dijous, divendres i dissabtes (de març a octubre)\nGuia bilingüe professional\nLloguer de bici elèctrica\nUn got de vermut a la platja\nVisita guiada al celler Alta Alella i les seves vinyes\nBitllet de tren de tornada a Barcelona